ການປະເມີນເພື່ອປັບປຸງການຮຽນ ແລະ ການປະເມີນເພື່ອສະຫຼຸບຜົນການຮຽນ

1. ພາບລວມຂອງໂມດູນ

 ໂມດູນນີ້ແມ່ນໃຫ້ຄຳແນະນຳກ່ຽວດັບການວັດ ແລະ ປະເມີນຜົນ ເພື່ອຊ່ວຍໃຫ້ຄູມີຄວາມຮັບຮູ້ກ່ຽວກັບວິທິການວັດ ແລະ ປະເມີນຜົນທີ່ມີຄວາມສອດຄ່ອງກັບຫຼັກສູດຊັ້ນປະຖົມສຶກສາສະບັບປັບປຸງໃໝ່. ຄູຈະໄດ້ສຶກສາ ຫຼາຍໆວິທີການກ່ຽວກັບການວັດ ແລະ ປະເມີນຜົນເພື່ອປັບປຸງຜົນການຮຽນ ແລະ ການປະເມີນເພື່ອສະຫຼຸບຜົນການຮຽນ. ຄຳແນະນຳຕ່າງໆ ແມ່ນໄດ້ປະກອຍໃຫ້ນັກສຶກສາໃນນາມທີ່ຄູຝຶກຂັ້ນແຂວງ ( PA ຄູນິເທດ ຫຼື ພະນັກງານຂອງເມືອງໃນການໃຫ້ຄວາມຊ່ວຍເຫຼືອໃນດ້ານການສິດສອນແກ່ຄູສອນ) ຕໍ່ກັບວິທີການຊ່ວຍເຫຼືອຄູສອນເພື່ອຊ່ວຍໃຫ້ເຂົ້າໃຈ ແລະ ນຳໃຊ້ວິທີດັ່ງກ່າວໂດຍຜ່ານການສັງເກດການສອນ. ຮອບຮຽນຂອງການຮຽນ, ການສອນເປັນຄູ່, ກຸ່ມການຮຽນຮູ້ຜ່ານທາງວັອດແອັບ ຫຼື ລະບົຍຈັບຄູ່ / ຜູກສ່ຽວ.

1. **ໂມດູນນີ້ໄດ້ກວມເອົງຂົງເຂດ ແລະ ມາດຕະຖານຕໍ່ໄປນີ້ຄື:**
* **ຂົງເຂດ 1** : ຄວາມຮັບຮູ້ກ່ຽວກັບຜູ້ຮຽນ
* **ມາດຕະຖານ 1.1** : ຮູ້ ແລະ ເຂົ້າໃຈນັກຮຽນ
* **ຂົງເຂດ 3** : ຄວາມຮັບຮູ້ກ່ຽວກັບການສອນ
* **ມາດຕະຖານ 3.3** :ຮູ້ວິທີການປະເມີນ, ຖອດຖອນບົດຮຽນ ແລະ ລາຍງານຜົນການຮຽນຂອງ

 ນັກຮຽນ

1. **ເພື່ອບັນລຸໄດ້ມາດຕະຖານດັ່ງກ່າວ ຄູສອນຜູ້ໜຶ່ງຕ້ອງ:**
* ຮູ້ວິທີສັງເກດນັກຮຽນ ເພື່ອທີ່ຈະເຫັນໄດ້ວ່າ ເຂົາເຈົ້າກຳລັງຮຽນຮູ້ ແລະ ມີຄວາມເຂົ້າໃຈ.
* ເຊື່ອໜັ້ນວ່າ ນັກຮຽນທັງໝົດສາມາດບັນລຸໄດ້ໃນລະດັບທີ່ສູງ.
* ຮູ້ວ່າ ເວລາໃດທີ່ຈະນຳໃຊ້ການປະເມີນເພື່ອປັບປຸງການຮຽນ ແລະ ຈະນຳໃຊ້ແນວໃດ.
* ຮູ້ວ່າ ເວລາໃດທີ່ຈະນຳໃຊ້ການປະເມີນເພື່ອສະຫຼຸບຜົນການຮຽນ ແລະ ຈະນຳໃຊ້ແນວໃດ.
* ຮູ້ວິທີການຖອດຖອນບົດຮຽນ ເພື່ອຊ່ວຍໃຫ້ຜູ້ຮຽນໄດ້ຮຽນຮູ້
* ຮູ້ວິທີການລາຍງານກ່ຽວກັບການຮຽນຮູ້ນັກຮຽນ.
1. **ມາດຕະຖານການສອນຂອງຄູຊັ້ນປະຖົມສຶກສາ**
	1. **ການສອນທີ່ມີປະສິດທິພາບ**
2. **ຄວາມຮູ້ກ່ຽວກັບຜູ້ຮຽນ**
* ຮູ້ ແລະ ເຂົ້າໃຈຜູ້ຮຽນ
* ຮູ້ ວ່າຜູ້ຮຽນ ຮຽນຄືແນວໃດ
* ຮູ້ສ້າງບັນຍາກາດການຮຽນ ທີ່ມີການສະໜັບສະໜູນການຮຽນ ແລະ ມີຄວາມປອດໄພ
1. **ຄວາມຮູ້ກ່ຽວກັບລາຍວິຊາ ແລະ ເປົ້າໝາຍຂອງຫຼັກສູດ**
* ຮູ້ເນື້ອໃນລາຍວິຊາ
* ຮູ້ຫຼັກສູດສາມັນສຶກສາ
1. **ຄວາມຮູ້ກ່ຽວກັບການສອນ**
* ຮູ້ວາງແຜນ ແລະ ປະຕິບັດການຮຽນ-ການສອນຢ່າງມີປະສິດທິພາບເຮັດຄືແນວໃດ
* ຮູ້ວ່າຈະສອນເນື້ອໃນບົດຮຽນຄືແນວໃດ
* ຮູ້ວ່າຈະປະເມີນຄືແນວໃດ, ໃຫ້ການຖອດຖອນຄືແນວໃດ ແລະ ຮູ້ລາຍງານກ່ຽວກັບການຮຽນຂອງຜູ້ຮຽນຄືແນວໃດ
1. **ຄວາມຮັບຜິດຊອບ ທາງດ້ານວິຊາຊີບຄູ**
* ການສະແດງອອກເຖິງຄວາມເອົາໃຈໃສ່ຕໍ່ການຮຽນຮູ້ທາງດ້ານວິຊາຊີບ
* ການປະຕິບັດຈັນຍາບັນຄູ
* ຊຸກຍູ້ວຽກງານວິຊາຊີບຄູຮ່ວມກັບເພື່ອນຮ່ວມງານຜູ້ປົກຄອງຜູ້ຮຽນ ຊຸມຊົນ
1. **ລະດັບຂອງຄວາມຊໍານານ**
* ຄູຈົບໃໝ່
* ຄູມີທັກສະ
* ຄູມີຄວາມສາມາດສູງ
* ຄູມີຄວາມເປັນຜູ້ນຳ

 **ຄູຈົົບໃໝ່** : ໂດຍເນັ້ນໃສ່ຄູຈົບໃໝ່ໃຫ້ມີຄວາມຮູ້ທີ່ຕ້ອງການ ແລະ ຄຸນຄ່າຂອງຄູເພື່ອກາຍເປັນຄຸສອນທີ່ມີ

 ປະສິດທິພາບ.

 **ຄູມີທັກສະ**: ໂດຍເນັ້ນໃສ່ຄູທີ່ມີທັກສະ ໃນການນໍາໃຊ້ຄວາມຮູ້ເພື່ອພັດທະນາທັກສະຕ່າງໆສໍາລັບການສອນໃນຫ້ອງ

 ຮຽນ.

 **ຄູມີຄວາມສາມາດສູງ**: ໂດຍເນັ້ນໃສ່ການນໍາໃຊ້ຄວາມຮູ້ຢ່າງສະໜໍ່າສະເໜີເພື່ອຝຶກຊ້ອມທັກສະການສອນໃນຫ້ອງ

 ຮຽນ.

 **ຄູມີຄວາມເປັນຜູ້ນໍາ** : ໂດຍເນັ້ນໃສ່ການນໍາໃຊ້ຄວາມຮູ້ເພື່ອຊ່ວຍເຫຼືອຄູສອນຜູ້ອື່ນໆການພັດທະນາທັກສະການສອນ

 ທີ່ນຳໃຊ້ໃນຫ້ອງຮຽນ.

1. **ພາກສະເໜີ**
	1. **ການວັດ ແລະ ປະເມີນຜົນແມ່ນຫຍັງ ?**

 ການວັດ ແລະ ປະເມີນຜົນແມ່ນຂະບວນຂອງການວັດ, ປະເມີນຜົນ ແລະ ການເກັບກຳຂໍ້ມູນຂະບວນການຮຽນຮູ້ຂອງນັກຮຽນ, ຄວາມຕ້ອງການ ແລະ ທັກສະທີ່ໄດ້ຮັບ. ການວັດ ແລະ ປະເມີນຜົນມີຢູ່ສອງຮູບແບບຄື: ການປະເມີນຜົນເພື່ອປັບປຸງການຮຽນ ແລະ ການປະເມີນຜົນເພື່ອສະຫຼຸບຜົນການຮຽນ ເຊິ່ງຫຼັກສູດສະບັບປັບປຸງໃໝ່ໄດ້ປະສົມປະສານເອົາສອງຮຸບແບບນີ້ເຂົ້າກັນ.

 ການປະເມີນຜົນເພື່ອປັບປຸງການຮຽນຈະປະຕິບັດໃນຂະນະທີ່ກໍາລັງດໍາເນີນການສອນເພື່ອຊ່ວຍໃຫ້ຄູສອນສາມາດບອກໄດ້ ແລະ ລະບຸໄດ້ເຖິງຂໍ້ຫຍຸ້ງຍາກຕ່າງໆທີ່ນັກຮຽນໄດ້ປະສົບພົບພໍ້ໃນເວລາປະຕິບັດກິດຈະກຳ ແລະ ຮູ້ໄດ້ວ່ານັກຮຽນຕ້ອງການຄວາມຊ່ວຍເຫຼືອເພີ່ມເຕີມອັນໃດອີກ ເພື່ອຮັບປະກັນວ່ານັກຮຽນສາມາດບັນລຸໄດ້ຕາມຈຸດປະສົງຂອງການຮຽນ.

 ການປະເມີນເພື່ອສະຫຼຸບຜົນການຮຽນຈະປະຕິບັດໃນຕອນທ້າຍຂອງທຸກໆບົດຮຽນ ຫຼື ຕອນທ້າຍຂອງຊຸດບົດຮຽນໃດໜຶ່ງ ເພື່ອກວດເບິ່ງວ່ານັກຮຽນສາມາດບັນລຸຕາມຈຸດປະສົງຂອງບົດສອນໄດ້ ຫຼື ບໍ.

* 1. **ເປັນຫຍັງການວັດ ແລະ ປະເມີນຜົນຈິ່ງມີຄວາມສໍາຄັນ ?**

 ການວັດ ແລະ ປະເມີນຜົນເປັນພາກທີ່ສໍາຄັນ ເຊິ່ງມັນໄດ້ຊ່ວຍໃຫ້ຄູສອນຮູ້ໄດ້ວ່າ ເປົ້າໝາຍການສຶກສາ ແລະ ຈຸດປະສົງດັ່ງກ່າວນັ້ນສາມາດບັນລຸໄດ້ ຫຼື ບໍ. ການວັດ ແລະ ການປະເມີນຜົນໄດ້ມີສະທ້ອນເຖິງການຕັດສິນໃຈກ່ຽວກັບຂັ້ນຮຽນ, ການເລື່ອນຊັ້ນເລື່ອນຂັ້ນ. ຄວາມຕ້ອງການໃນການຮຽນຮູ້ ແລະ ຄຸນະພາບຂອງການສອນ ພ້ອມທັງຄຸນະພາບຂອງຫຼັກສູດ. ການວັດ ແລະ ປະເມີນຜົນໄດ້ຊ່ວຍໃຫ້ພວກເຮົາໄດ້ຕັ້ງຄຳຖາມ ຖາມຕົນເອງດັ່ງຕໍ່ໄປນິ້:

* ພວກເຮົາກໍາລັງສອນສິ່ງທີ່ພວກເຮົາຄິດວ່າ ພວກເຮົາກຳລັງສອນຢູ່ ຫຼື ບໍ ?
* ນັກຮຽນກຳລັງຮຽນຮູ້ສິ່ງທີ່ພວກເຂົາຄວນຈະຮຽນຮູ້ ຫຼື ບໍ ?
* ມີວິທີການສອນລາຍວິຊາໃດໜຶ່ງທີ່ດີກວ່າບໍ ເຊິ່ງເປັນວິທີທີ່ສົ່ງເສີມການຮຽນຮູ້ທີ່ດີ

ກວ່າ ?

* 1. **ການວັດ ແລະ ປະເມີນຜົນຖືກປະຍຸກເຂົ້າໃນຫຼັກສູດປະຖົມສຶກສາສະບັບປັບປຸງໃໝ່ຄື**

**ແນວໃດ ?**

 ຮູບແບບການວັດ ແລະ ປະເມີນຜົນໄດ້ມີການປັບປຸງ ແລະ ພັດທະນາຂຶ້ນ ເພື່ອໃຫ້ສອດຄ່ອງກັບຫຼັກສູດສະບັບປັບປຸງໃໝ່. ຂໍ້ມູນຫຼາຍໆຢ່າງໄດ້ປະກອບເຂົ້າໃນປຶ້ມຄູ່ມືຄູເພື່ອເປັນຂໍ້ມູນໃຫ້ແກ່ຄູສອນວ່າເວລາໃດທີ່ຈະນຳໃຊ້ການປະເມີນເພື່ອປັບປຸງການຮຽນ ແລະ ປະເມີນເພື່ອສະຫຼຸບຜົນການຮຽນ ແລະ ຈະເຮັດແນວໃດ.

 ທຸກໆບົດຮຽນປະກອບມີການປະເມີນແບບຣູບຣິກ ເຊິ່ງ ໄດ້ອະທິບາຍໄວ້ ແລະ ເຊື່ອມ

 ໂຍງກັບຈຸດປະສົງຂອງບົດຮຽນ, ຄູສອນນຳໃຊ້ການປະເມີນແບບຣູກຣິກໃນຂັ້ນຕອນການຝຶກ

 ປະຕິບັດ ແລະ ນຳໃຊ້ທັງນີ້ກໍເພື່ອປະເມີນວ່າ ນັກຮຽນສາມາດນຳໃຊ້ຄວາມຮູ້ໃໝ່ໆ ແລະ ທັກ

 ສະທີ່ໄດ້ຮັບໃນບົດຮຽນໄດ້ດີພຽງໃດ. ຄະແນນຣູກຣິກຂອງນັກຮຽນໄດ້ປ່ຽນມາເປັນຄະແນນ

 ປະຈໍາເດືອນແທນການສອບເສັງດ້ວຍເຈ້ຍ.

 ໃນທຸກໆບົດສອນໃນປຶ້ມຄູ່ມືຄູປະກອບມີການວັດ ແລະ ປະເມີນຜົນ ແລະ ກ່ອງຂໍ້ຄວາມ

ກ່ຽວກັບການວັດປະເມີນ ທີ່ຊີ້ແຈງວ່າ ຄູສອນຈະໄດ້ດຳເນີນການປະເມີນເພື່ອປັບປຸງການຮຽນ ແລະ ເພື່ອສະຫຼຸບຜົນການຮຽນເມື່ອໃດ.

|  |  |
| --- | --- |
|  ຄະແນນ |  ນັກຮຽນສາມາດຖາມ ແລະ ຕອບຄໍາຖາມ What’s your name ? ( ເຈົ້າຊື່ຫຍັງ ) |
|   3 |  ສາມາດຖາມ ແລະ ຕອບຄຳຖາມ What’s your name ? ( ເຈົ້າຊື່ຫຍັງ ) ຢ່າງລ່ຽນໄຫຼ  ແລະ ລະອຽດ |
|   2 |  ສາມາດຖາມ ແລະ ຕອບຄໍາຖາມ What’s your name ? ມີການຄ້າງຄາ ແລະ ມີ ຄວາມຜິດໜ້ອຍໜຶ່ງ. |
|  1 |  ສາມາດຖາມ ແລະ ຕອບຄໍາຖາມ What’s your name ? ໃນເວລາທີ່ໄດ້ຮັບ ຄວາມຊ່ວຍເຫຼືອຈາກຄູ. |

 **ຕົວຢ່າງເກນຣູບຣິກວິຊາ ພາສາອັງກິດ**

 **ຂັ້ນ ປ 3. ບົດທີ 1 lesson 1**

 **ການວັດ ແລະ ປະເມີນຜົນ**

 ປະເມີນຄວາມສາມາດຂອງນັກຮຽນໃນການຖາມ ແລະ ຕອບຄຳຖາມ What’s your name ? ( ເຈົ້າຊື່ຫຍັງ )

ໂດຍການໃຫ້ຄະແນນຈາກຂັ້ນຕອນທຳອິດຂອງບົດຮຽນ

 **ການວັດ ແລະ ປະເມີນຜົນ**

ນັກຮຽນສາມາດຈື່ພາສາທີ່ໃຊ້ໃນຫ້ອງຮຽນໄດ້ບໍ? ໃຫ້ນັກຮຽນແຕ່ລະຄົນຝຶກພາສາທີ່ໃຊ້ໃນຫ້ອງຮຽນເຫຼົ່ານັ້ນ ແລະ

ຝຶກພາສາທີ່ໃຊ້ໃນຫ້ອງຮຽນດັ່ງກ່າວພ້ອມກັບສະແດງທ່າທາງປະກອບ

 ຕົ່ວຢ່າງຂອງການປະເມີນເພື່ອປັບປຸງ ຕົວຢ່າງຂອງການປະເມີນເພື່ອສະຫຼຸບ

 ແລະ ກ່ອງຂໍ້ຄວາມ ການຮຽນ ແລະ ກ່ອງຂໍ້ຄວາມ

 ກ່ຽວກັບການວັດການປະເມີນ ກ່ຽວກັບການວັດການປະເມີນ

 ( ພາສາອັງກິດ, ບົດທີ 1, ຂັ້ນ ປ 3 ) ( ພາສາອັງກິດ, ບົດທີ 2, ຂັ້ນ ປ 3 )

1. **ວິທີຊ່ວຍເຫຼືອຄູສອນ**

 ການຊ່ວຍເຫຼືອຄູສອນຢ່າງສະໜໍ່າສະເໜີເປັນສິ່ງສຳຄັນເພື່ມສ້າງທັກສະໃໝ່ໆໃນການສອນຂອງເຂົາເຈົ້າ ແລະ ເພື່ອຊຸກຍູ້ໃຫ້ພວກເຂົາທົດລອງນຳໃຊ້ທັກສະໃໝ່ໆດັ່ງກ່າວນັ້ນ ແລ້ວເຮັດການສະທ້ອນຄືນຕໍ່ກັບປະສົບການຂອງຕົນ.ການຊ່ວຍເຫຼືອສາມາດເຮັດໄດ້ຜ່ານຮູບແບບໃດໜຶ່ງຂອງ 5 ຮູບແບບການຮຽນຮູ້ຈາກໝູ່ເພື່ອນຄື:

1. **ຮອບວຽນຂອງການຮຽນ**

( ນໍາພາໂດຍ ຄູຝຶກຂັ້ນແຂວງ / ຜູ້ອຳນວຍການ )

1. **ການສັງເກດການສອນ**

( ນໍາພາໂດຍ ຄູຝຶກຂັ້ນແຂວງ / ຜູ້ອຳນວຍການ )

1. **ການສອນເປັນຄູ່**

( ນໍາພາໂດຍ ຄູຝຶກຂັ້ນແຂວງ / ຜູ້ອຳນວຍການ )

1. **ການຮຽນຮູ້ຜ່ານທາງກຸ່ມວັອດແອັບ (WhatsApp)**

( ນໍາພາໂດຍ ຄູຝຶກຂັ້ນແຂວງ / ຜູ້ອຳນວຍການ )

1. **ລະບົບຈັບຄູ່ / ຜູກສ່ຽວ**

( ຄູສອນເປັນຜູ້ນໍາພາ )

ຈະເປັນຮູບແບບໃດໜຶ່ງກໍຕາມ ຫຼື ຫຼາຍໆຮູບແບບທີ່ທ່ານນຳໃຊ້ກັບຄູສອນ, ສິ່ງສຳຄັນແມ່ນມັນໄດ້ຊ່ວຍເຫຼືອຄູສອນໃນການສະທ້ອນຄືນຕໍ່ກັບການສິດສອນຂອງຕົນ, ຮຽນຮູ້ວີທີການສອນທີ່ໃໝ່ໆ ແລະ ຊຸກຍູ້ໃຫ້ຄູສອນນຳໄປທົດລອງນຳໃຊ້ວິທີການດັ່ງກ່າວ. ລາຍລະອຽດບາດກ້າວຕ່າງໆໃນການຊ່ວຍເຫຼືອຄູສອນໃນຮູບແບບໃດໜຶ່ງຂອງ 5 ຮູບແບບການຮຽນຮູ້ຈາກເພື່ອນຄື:

* **ສັງເກດການສອນ**
* ການສົນທະນາກ່ອນການສັງເກດການສອນ > ຖາມຄຳຖາມສະທ້ອນຄືນກັບຄູສອນ.
* ສັງເກດການສອນຂອງຄູ $>$ ຊີ້ແຈງແນວທາງການປະຕິບັດທີ່ດີ / ຈຸດທີ່ຕ້ອງປັບປຸງໃຫ້ດີຂຶ້ນ, ເບິ່ງພຶດຕິກຳການສອນເພື່ອເປັນຂໍ້ມູນອ້າງອີງ.
* ການສົນທະນາພາຍຫຼັງການສັງເກດ > ອະທິບາຍ / ສາທິດ ວິທີການສອນ 2-3 ວິທີໃຫ້ແກ່ຄູສອນ ເຊິ່ງເປັນວິທີສະແດງໃຫ້ເຫັນເຖິງຈຸດທີ່ຕ້ອງປັຍປຸງໃຫ້ດີຂຶ້ນ.
* **ການສອນເປັນຄູ່**
* ການວາງແຜນຮ່ວມກັນ > ຖາມຄຳຖາມສະທ້ອນຄືນກັບຄູສອນ.
* ການສອນເປັນຄູ່ > ສາທິດວິທີການສອນ 2-3 ວິທິໃຫ້ແກ່ຄູສອນ ເຊິ່ງເປັນວິທີທີ່ສະແດງໃຫ້ເຫັນເຖິງຈຸດທີ່ຕ້ອງປັບປຸງໃຫ້ດີຂຶ້ນ.
* ການສັງລວມຄືນກ່ຽວກັບການສອນເປັນຄູ່ > ຊ່ວຍເຫຼືອຄູສອນໃຫ້ສະທ້ອນຄືນຕໍ່ໍ່ກັບ 2-3 ວິທີການສອນທີ່ໄດ້ສາທິດໃນຂັ້ນຕອນກ່ອນໜ້ານີ້.
* **ຮອບວຽນຂອງການຮຽນ**
* ປະເມີນ > ຊ່ວຍເຫຼືອຄູສອນໃນການສົນທະນາກ່ຽວກັບປະສົບການຂອງຕົນຕໍ່ກັບການທົດລອງນຳໃຊ້ວິທີການສອນຈາກຮອບວຽນຂອງການຮຽນທີ່ຜ່ານມາ.
* ສະທ້ອນຄືນ > ຖາມຄຳຖາມສະທ້ອນຄຶນກັບຄູສອນ
* ຮຽນຮູ້ > ອະທິບາຍ / ສາທິດວິທີການສອນທີ່ແຕກຕ່າງກັນໃຫ້ແກ່ຄູສອນ.
* ວາງແຜນ > ຊຸກຍູ້ຄູສອນໃຫ້ເລືອກເອົາວິທີການສອນ 2-3 ວິທີ. ຊ່ວຍເຫຼືອຄູສອນໃນການວາງແຜນ ເພື່ອທົດລອງນຳໃຊ້ວິທີການດັ່ງກ່າວ.
* **ລະບົບຈັບຄູ່ / ຜູກສ່ຽວ**
* ຊຸກຍູ້ຄູສອນໃນການແລກປ່ຽນສິ່ງທີ່ຕົນໄດ້ຮຽນຮູ້ກ່ຽວກັບການຄຸ້ມຄອງພືດຕິກຳຂອງນັກຮຽນ ໂດຍຜ່ານກິດຈະກຳການຮຽນຮູ້ຈາກເພື່ອນກັບຄູທີ່ຜູກສ່ຽວຂອງຕົນ.
* **ການຮຽນຮູ້ຜ່ານທາງກຸ່ມວັອດແອັບ ( WhatsApp )**
* ສົ່ງຂໍ້ຄວາມທາງວັອດແອັບ **( WhatsApp )** ປະຈໍາອາທິດຫາຄູສອນຕະຫຼອດເວລາໃນ 6 ອາທິດ.

**7.ຄໍາຖາມສະທ້ອນຄືນ**

 ຖາມຄໍາຖາມລຸ່ມນີ້ກັບຄູສອນ ໃນຕອນຕົ້ນຂອງກິດຈະກໍາການຮຽນຮູ້ຈາກເພື່ອນເພື່ອໃຫ້ຄູສອນໄດ້ຄິດກ່ຽວກັບປະສົບການທີ່ຜ່ານມາຂອງຕົນຕໍ່ກັບການວັດ ແລະ ປະເມີນຜົນ ແລະ ເປັນຫຍັງການວັດ ແລະ ປະເມີນຜົນຈິ່ງມີຄວາມສຳຄັນ.

* **ການວັດ ແລະ ປະເມີນຜົນແມ່ນຫຍັງ ?**
* **ເປັນຫຍັງການວັດ ແລະ ປະເມີນຜົນຈຶ່ງມີຄວາມສຳຄັນ ?**
* **ການວັດ ແລະ ປະເມີນຜົນຖືກປະຍຸກເຂົ້າໃນຫຼັກສູດປະຖົມສຶກສາສະບັບປັບປຸງໃໝ່ຄືແນວໃດ ?**

**8.ພຶດຕິກໍາການສອນ**

ຖ້ານັກສຶກສາກຳລັງເຮັດການສັງເກດການສອນ ແມ່ນໃຫ້ອີງໃສ່ຕາຕະລາງລຸ່ມນີ໊ໃນຂະນະທີ່ດຳເນີນການສັງເກດການສອນຂອງຄູສອນ ເພື່ອຊ່ວຍເຫຼືອນັກສຶກສາໃນການຊີ້ແຈງວ່າ ຕົວຢ່າງຂອງແນວທາງການປະຕິບັດທີ່ດີ ແລະ ຈຸດທີ່ຕ້ອງປັບປຸງເຊິ່ງນັກສຶກສາສັງເກດໄດ້ກ່ຽວກັບການວັດ ແລະ ປະເມີນຜົນມີຄືແນວໃດ.

|  |  |
| --- | --- |
| **ຂໍ້ຜິດພາດໃນເວລາດຳເນີນການວັດ ແລະ ປະເມີນຜົນ** |  **ວິທີການປະຕິບັດທີ່ດີ** |
| ຄູ**ສອນນຳໃຊ້ຍຸດທະວິທີ / ວິທີການລຸ່ມນີ້ ເພື່ອດຳເນີນການປະເມີນຜົນເພື່ອປັບປຸງການຮຽນ** |
| ບໍ່ໄດ້ຕັ້ງຄຳຖາມ ຖາມນັກຮຽນແຕ່ຕອນຕົ້ນຂອງບົດຮຽນເພື່ອກວດເບິ່ງວ່ານັກຮຽນຮູ້ຫຍັງແດ່ແລ້ວກ່ຽວກັບຫົວຂໍ້ຂອງບົດຮຽນ. | ນຳໃຊ້ການຕັ້ງຄຳຖາມໃນຕອນຕົ້ນຂອງບົດຮຽນເພື່ອກວດເບິ່ງວ່ານັກຮຽນຮູ້ຫຍັງແດ່ແລ້ວກ່ຽວກັບຫົວຂໍ້ຂອງບົດຮຽນ. |
| ບໍ່ໄດ້ຕິດຕາມນັກຮຽນໃນເວລາເຮັດກິດຈະກຳ ແລະ ບໍ່ໄດ້ໃຫ້ການຊ່ວຍເຫຼືອນັກຮຽນຜູ້ທີ່ມີບັນຫາ ( ຜູ້ທີ່ຍັງບໍ່ທັນເຂົ້າໃຈ ) | ຕິດຕາມນັກຮຽນໝົດທຸກຄົນໃນເວລາເຮັດກິດຈະກຳພ້ອມທັງຮັບປະກັນວ່າຕົນເອງໄດ້ຢືນໃນໄລຍະຫ່າງທີ່ເໝາະສົມເພື່ອທີ່ສາມາດໄດ້ຍິນສິ່ງທີ່ນັກຮຽນສົນທະນາ ແລະ ເຫັນສິ່ງທີ່ພວກເຂົາກຳລັງເຮັດ, ໃຫ້ການຊ່ວຍເຫຼືອນັກຮຽນຖ້າຈຳເປັນ |
| ຢືນຫ່າງຈາກນັກຮຽນຫຼາຍເກີນໄປໃນຂະນະທີ່ຕິດຕາມເພື່ອທີ່ຈະສາມາດໄດ້ຍິນສິ່ງທີ່ນັກຮຽນກຳລັງເວົ້າ ( ສົນທະນາ ) ແລະ ເຫັນໄດ້ສິ່ງທີ່ພວກເຂົາກຳລັງເຮັດ. |  |
| ບໍ່ໄດ້ກວດຄືນຄວາມເຂົ້າໃຈຂອງນັກຮຽນຕໍ່ກັບຄຳແນະນຳ. | ຕັ້ງຄຳຖາມຖາມນັກຮຽນ ເພື່ອກວດຄືນຄວາມເຂົ້າໃຈຂອງພວກເຂົາຕໍ່ກັບຄຳແນະນຳ. |
| ບໍ່ໄດ້ຕັ້ງຄຳຖາມເພື່ອຮັບຮູ້ ແລະ ເຂົ້າໃຈເຖິງຂະບວນການຄົ້ນຄິດຂອງນັກຮຽນ | ຕັ້ງຄຳຖາມຖາມນັກຮຽນ ເພື່ອຮັບຮູ້ ແລະ ເຂົ້າໃຈເຖິງຂະບວນການຄົ້ນຄິດຂອງນັກຮຽນ. |
| ບໍ່ມີໂອກາດຊຸກຍູ້ນັກຮຽນໃຫ້ເຮັດການສະທ້ອນຄືນການຮຽນຮູ້ຂອງຕົນ | ຊອກໂອກາດຊຸກຍູ້ນັກຮຽນໃຫ້ເຮັດການສະທ້ອນຄືນການຮຽນຮູ້ຂອງຕົນ |
| ບໍ່ໄດ້ເປີດໂອກາດໃຫ້ນັກຮຽນປະເມີນຜົນງານເຊິ່ງ ກັນ ແລະ ກັນ. | ຊອກໂອກາດທີ່ເໝາະສົມໃຫ້ນັກຮຽນປະເມີນຜົນງານ ເຊິ່ງ ກັນ ແລະ ກັນ. |

|  |
| --- |
|  **ຄູສອນນໍາໃຊ້ຍຸດທະວິທີ / ວິທີການລຸ່ມນີ້ ເພື່ອດໍາເນີນການປະເມີນຜົນເພື່ອສະຫຼຸບຜົນການຮຽນ** |
| ບໍ່ມີຄວາມກຽມພ້ອມໃນການວັດ ແລະ ປະເມີນຜົນ | ມີການວາງແຜນການວັດ ແລະ ປະເມີນຜົນກ່ອນການສອນ ( ເຊັ່ນ: ອ່ານເກນຣູບຣິກ, ກຳນົດກຸ່ມນັກຮຽນເປົ້າໝາຍເພື່ອປະເມີນ. ສຳເລັດການຕື່ມຂໍ້ມູນໃສ່ພາກທີ // ຂອງຮ່າງບົດສອນ ). |
| ບໍ່ມີການກຳນົດ ( ການແນະນຳ ) ກິດຈະກຳທີ່ຈະແຈ້ງ ໝາຍຄວາມວ່າ ມີນັກຮຽນໜຶ່ງຄົນ ຫຼື ຫຼາຍໆຄົນບໍ່ຮູ້ວ່າຕົນເອງຈະຕ້ອງເຮັດຫຍັງ | ຮັບປະກັນວ່າ ນັກຮຽນທັງໝົດຮູ້ວ່າຕົນເອງຕ້ອງເຮັດຫຍັງສຳລັບກິດຈະກຳການປະເມີນ. |
| ບໍ່ມີປຶ້ມບັນທຶກ ແລະ ປຶ້ມຄູ່ມືຄູໃນເວລາສັງເກດ. | ມີປຶ້ມບັນທຶກ ແລະ ປຶ້ມຄູ່ມືຄູຖືຢູ່ໃນມືໃນເວລາສັງເກດນັກຮຽນ. |
| ບໍ່ໄດ້ໃຊ້ເວລາພຽງພໍເພື່ອສັງເກດນັກຮຽນເປັນລາຍບຸກຄົນ. | ໃຊ້ເວລາສັງເກດນັກຮຽນເປັນລາຍບຸກຄົນຢ່າງພຽງພໍ ເພື່ອໃຫ້ນັກຮຽນໄດ້ສະແດງອອກຄວາມສາມາດຂອງຕົນຢ່າງເຕັມທີ່. |
| ຢືນຫ່າງຈາກນັກຮຽນຫຼາຍເກີນໄປໃນເວລາສັງເກດ ເພື່ອຮັບຟັງການສົນທະນາຂອງເຂົາເຈົ້າ ແລະ ເຫັນຜົນງານຂອງພວກເຂົາ. | ຢືນໃກ້ນັກຮຽນໃນໄລຍະໃກ້ພໍສົມຄວນໃນເວລາສັງເກດ ເພື່ອສາມາດໄດ້ຍິນການສົນທະນາ ແລະ ເຫັນຜົນງານຂອງພວກເຂົາ. |
| ບໍ່ມີການຊຸກຍູ້ນັກຮຽນໃຫ້ບັນລຸຂີດຄວາມສາມາດຂອງຕົນຢ່າງເຕັມທີ່ | ນຳໃຊ້ການຕັ້ງຄຳຖາມຖ້າຈຳເປັນ ເພື່ອຊຸກຍູ້ນັກຮຽນໃຫ້ບັນລຸຂີດຄວາມສາມາດຂອງຕົນຢ່າງເຕັມທີ່. |
| ບໍ່ມີໂອກາດດຳເນີນກິດຈະກຳການປະເມີນໃນຮູບແບບການມອບວຽກບ້ານ. | ຊອກໂອກາດທີ່ເໝາະສົມ ເພື່ອດຳເນີນກິດຈະກຳການປະເມີນໃນຮູບແບບການມອບວຽກບ້ານ. |
|  |  |

1. **ຍຸດທະວີທີ / ວິທີການປະເມີນເພື່ອປັບປຸງການຮຽນ**

 ໃນພາກນີ້ໄດ້ອະທິບາຍເຖິງ 6 ຍຸດທະວີທີ / ວິທີການ ທີ່ຄູສອນສາມາດຈັດຕັ້ງປະຕິບັດໃນທຸກໆຂັ້ນຮຽນໃນຊັ້ນ

ປະຖົມ ແລະ ໃນທຸກລາຍວິຊາເພື່ອປະເມີນຄວາມຄືບໜ້າຂອງນັກຮຽນ ແລະ ກຳນົດ ຫຼື ບອກໄດ້ວ່ານັກຮຽນຕ້ອງການ ການຊ່ວຍເຫຼືອເພີ່ມເຕີມຫຍັງບໍ. ຍຸດທະວິທີ / ວິທີການດັ່ງກ່າວນີ້ໄດ້ຂຽນໃນຮູບແບບທີ່ຊ່ວຍໃຫ້ນັກສຶກສາອ່ານຢ່າງງ່າຍດາຍແບບຄໍາຕໍ່ຄຳໃຫ້ແກ່ຄູສອນ. ເພື່ອເປັນການຊ່ວຍເຫຼືອຄູສອນໃຫ້ເຂົ້າໃຈກ່ຽວກັບວິທີການດັ່ງກ່າວ ແລະ ເພື່ອເປັນການເສີມສ້າງຄວາມໜັ້ນໃຈຂອງຄູໃນເວລາທີ່ທົດລອງນຳໃຊ້ໃນຫ້ອງຮຽນໃຫ້ສາທິດວິທີການດັ່ງກ່າວນັ້ນໃຫ້ແກ່ຄູສອນ.

1. **ການດິງເອົາຂໍ້ມູນ**
2. **ການຕິດຕາມ**
3. **ບັດຕອບຮັບ ຫຼື ສັນຍາລັກຕອບຮັບ**
4. **ການຕັ້ງຄຳຖາມເພື່ອທວນຄືນຄວາມເຂົ້າໃຈຕໍ່ຄຳແນະນຳ**
5. **ການປະເມີນກັນເອງ / ການປະເມີນຈາກເພື່ອນ**
6. **ການສະທ້ອນຄືນໃນຕອນທ້າຍຂອງບົດຮຽນ**
7. **ການດຶງເອົາຂໍ້ມູນ**

ການດຶງເອົາຂໍ້ມູນ ເປັນຍຸດທະວິທີ / ວິທີການໜຶ່ງທີ່ນັກສຶກສາສາມາດນຳໃຊ້ ເພື່ອກວດເບິ່ງວ່ານັກຮຽນໄດ້ຮູ

ຫຍັງແດ່ແລ້ວໃນຫົວຂໍ້ໃດໜຶ່ງ. ເຊິ່ງຈຸດນິ້ປະກອບມີການຕັ້ງຄຳຖາມ ຖາມນັກຮຽນ ໜຶ່ງ ຫຼື ຫຼາຍໆ ຄຳຖາມ ໂດຍປົກກະຕິແລ້ວຄູຈະຖາມໃນຕອນຕົ້ນຂອງບົດຮຽນໃນເວລາທີ່ຄູນຳສະເໜີຫົວຂໍ້. ຖ້ານັກຮຽນມີບັນຫາໃນການຕອບຄຳຖາມ ຈຸດນີ້ແມ່ນໄດ້ຊີ້ໃຫ້ເຮົາຮູ້ວ່າ ນັກຮຽນອາດຕ້ອງການຄວາມຊ່ວຍເຫຼືອເພີ່ມເຕີມໃນຈຸດໃດຈຸດໜຶ່ງຂອງບົດຮຽນ.

 **ຕົວຢ່າງ**

 ການຕັ້ງຄໍາຖາມດຶງເອົາຂໍ້ມູນໃນວິຊາວິທະຍາສາດ ແລະ ສິ່ງແວດລ້ອມ, ຂັ້ນ ປ 3, ບົດທີ 5 ສັດກິນຊີ້ນ, ສັດກິນພືດ, ສັດກິນທັງພືດ ແລະ ຊີ້ນ.

* **ພວກນ້ອງເຫັນຫຍັງແດ່ຢູ່ໃນຮູບ ?**
* **ພວກມັນແມ່ນສັດຫຍັງ ?**
* **ສັດຊະນິດນີ້ແມ່ນໂຕຫຍັງ ?**
* **ພວກນ້ອງຮູ້ຈັກສັດໂຕໃດອີກບໍ່ໃນຮູບນີ້ ?**
* **ສັດແຕ່ລະຊະນິດກິນອາຫານຄືກັນ ຫຼື ຕ່າງກັນ ?**
* **ສັດຊະນິດໃດທີ່ບໍ່ກິນພືດ ?**
* **ສັດແຕ່ລະຊະນິດກິນຫຍັງເປັນອາຫານ ?**
1. **ການຕິດຕາມ**

ການຕິດຕາມເປັນວິທິການທີ່ເປັນປະໂຫຍດ ເຊິ່ງ ຊ່ວຍໃຫ້ນັກສຶກສາສາມາດເຫັນໄດ້ການປະຕິບັດກິດຈະກຳ

ຂອງນັກຮຽນ ຖ້າຫາກນັກຮຽນມີບັນຫາ, ພົບພໍ້ສິ່ງທ້າທາຍ ຫຼື ຕ້ອງການຄວາມຊ່ວຍເຫຼືອ. ການຕິດຕາມຮຽກຮ້ອງໃຫ້ນັກສຶກສາມີການເຄື່ອນຍ້າຍໃນຫ້ອງຮຽນຢ່າງທົ່ວເຖິງພາຍຫຼັງທີ່ກຳນົດກິດຈະກຳ ເພື່ອຕິດຕາມໃນຂະນະທີ່ນັກຮຽນເຮັດກິດຈະກຳ.

 **ໃນເວລາທີ່ຕິດຕາມນັກຮຽນ ສິ່ງທີ່ປະຕິບັດມີຄື:**

* ຢືນຫ່າງຈາກນັກຮຽນຢູ່ໃນໄລຍະທີ່ເໝາະສົມ ເພື່ອສາມາດຟັງການສົນທະນາກັນ ແລະ ເຫັນໄດ້ສິ່ງທີ່ນັກຮຽນກຳລັງເຮັດ ແຕ່ກໍບໍຄວນຢືນໃກ້ເກີນໄປເພາະຈະເປັນການລົບກວນ ແລະ ກົດດັນນັກຮຽນ.
* ກວດຄືນເບິ່ງວ່ານັກຮຽນມາຖືກທາງແລ້ວບໍ ? ໃຫ້ການຊ່ວຍເຫຼືອນັກຮຽນເພີ່ມເຕີມສຳລັບຜູ້ທີ່ຍັງສັບສົນ ຫຼື ບໍ່ເຂົ້າໃຈ ເພື່ອໃຫ້ພວກເຂົາເຈົ້າປະຕິບັດ ຫຼື ເຮັດກິດຈະກຳໃຫ້ສຳເລັດ.
1. **ບັດຕອບຮັບ ຫຼື ສັນຍາລັກຕອບຮັບ**

ບັດຕອບຮັບ ຫຼື ສັນຍາລັກຕອບຮັບ ເປັນວິທີການປະເມີນຜົນອີກຮູບແບບໜຶ່ງເພື່ອໃຫ້ໄດ້ຮັບຄຳເຫັນຈາກ

ນັກຮຽນຢ່າງທັນທີ. ພ້ອມດຽວກັນນັ້ນ, ບັດຕອບຮັບ ຫຼື ສັນຍາລັກຕອບຮັບ ຍັງໄດ້ຊຸກຍູ້ໃຫ້ນັກຮຽນໄດ້ມີສ່ວນຮ່ວມໃນການສະທ້ອນຄືນຕໍ່ສິ່ງທີ່ພວກເຂົາໄດ້ຮູ້ມາ. ວິທີການນີ້ໄດ້ປະກອບມີການຢາຍຊຸດບັດຕອບຮັບ ຫຼື ບັດສັນຍາລັກຕອບຮັບ ໂດຍໃຫ້ນັກຮຽນຍົກບັດຕອບຮັບນັ້ນຂຶ້ນ ເຊິ່ງ ເປັນບັດຕອບຮັບທີ່ຊີ້ບອກວ່າ :

* **ນັກຮຽນເຂົ້າໃຈເນື້ອໃນດີປານໃດ.**
* **ນັກຮຽນມີຄວາມໝັ້ນໃຈໃນການເຮັດກິດຈະກຳຫຼາຍປານໃດ.**
* **ນັກຮຽນເຮັດກິດຈະກຳໄດ້ດີປານໃດ.**

ຖ້າມີນັກຮຽນຈຳນວນຫຼາຍຫາກຍົກບັດຕອບຮັບ ຫຼື ບັດສັນຍາລັກທີ່ບອກວ່າ ພວກເຂົາບໍ່ເຂົ້າໃຈ, ບໍ່ມີຄວາມໝັ້ນໃຈໃນກິດຈະກຳ ແລະ ຮູ້ສຶກວ່າຕົນເອງເຮັດບໍ່ໄດ້ດີປານໃດເປັນຈຳນວນຫຼວງຫຼາຍ, ຈຸດນີ້ກໍເປັນສິ່ງທີ່ຊີ້ໃຫ້ເຫັນວ່ານັກສຶກສາຕ້ອງໄດ້ໃຫ້ການຊ່ວຍເຫຼືອນັກຮຽນເພີ່ມເຕີມ ຫຼື ອາດຈະທວນຄືນເນື້ອໃນທີ່ໄດ້ສອນໄປແລ້ວ ກ່ອນທີ່ຈະສືບຕໍ່ສອນບົດຮຽນຕໍ່ໄປ.

 **ບາດກ້າວໃນການສ້າງ ແລະ ນໍາໃຊ້ບັດຕອບຮັບ ຫຼື ບັດສັນຍາລັກມີດັ່ງຕໍ່ໄປນີ້ຄື**:

**ການສ້າງບັດຕອບຮັບມີຂັ້ນຕອນຄື:**

* ປະດິດຊຸດບັດຕອບຮັບ ຫຼື ບັດສັນຍາລັກຕອບຮັບໜຶ່ງຊຸດ ແລະ ມອບໃຫ້ນັກຮຽນແຕ່ລະຄົນ. ແຕ່ລະຊຸດຄວນປະກອບມີ 3 ບັດຄື: ບັດຮູບໜ໊າຍິ້ມ, ບັດຮູບໜ້າທຳມະດາ ແລະ ບັດຮູບໜ້າເສົ້າ ເຮັດເປັນເຈ້ຍຂະໝາດ ເອ 5.
* ໃນກໍລະນີທີ່ນັກສຶກສາໄປສອນ ແຕ່ມີນັກຮຽນຫຼາຍໃນຫ້ອງຮຽນ ກໍໃຫ້ນັກຮຽນເຮັດບັດຕອບຮັບ ຫຼື ບັດສັນຍາລັກຂອງໃຜລາວ

**ການນຳໃຊ້ບັດຕອບຮັບ ຫຼື ບັດສັນຍາລັກ**

* ຢາຍຊຸດບັດຕອບຮັບ ຫຼື ບັດສັນຍາລັກໃຫ້ນັກຮຽນແຕ່ລະຄົນໃນຕອນຕົ້ນຂອງບົດຮຽນ ອາດຈະໃຫ້ນັກຮຽນໃຊ້ສັນຍາລັກມື ( ຍົກໂປ້ຂຶ້ນ, ຍົກໂປ້ຊື່ກາງ ແລະ ຊີ້ໂປ້ລົງ )ແທນການສ້າງບັດຕອບຮັບ ຫຼື ບັດສັນຍາລັກ ເພື່ອຊີ້ແຈງຄວາມເຂົ້າໃຈຂອງພວກເຂົາ ຫຼື ລະດັບຄວາມໝັ້ນໃຈຂອງພວກເຂົາ.
* ອະທິບາຍຄວາມໝາຍຂອງສັນຍາລັກທັງສາມແບບໃຫ້ນັກຮຽນຟັງເຊັ່ນ: ໜ້າຍິ້ມໝາຍຄວາມວ່າ ນັກຮຽນເຂົ້າໃຈ ຫຼື ຮູ້ສຶກໜັ້ນໃຈດີ, ໜ້າທຳມະດາໝາຍຄວາມວ່ານັກຮຽນເຂົ້າໃຈອັນໃດອັນໜຶ່ງດີ ຫຼື ຂ້ອນຂ້າງໜັ້ນໃຈ ແລະ ໜ້າເສົ້າໝາຍຄວາມວ່າ ນັກຮຽນບໍ່ເຂົ້າໃຈ ຫຼື ບໍ່ມີຄວາມໜັ້ນໃຈ.
* ໃນຂະນະທີ່ແຕ່ງບົດສອນ ໃຫ້ຄິດວ່ານັກສຶກສາຈະໃຫ້ນັກຮຽນນຳໃຊ້ບັດຕອບຮັບ ຫຼື ບັດສັນຍາລັກເພື່ອປະເມີນຄວາມຮູ້ ແລະ ຄວາມໜັ້ນໃຈຂອງເຂົາເຈົ້າໃນເວລາໃດ. ໃນເເວລາສອນໃຫ້ຕັ້ງຄຳຖາມນັກຮຽນເພື່ອປະເມີນເຂົາເຈົ້າ, ຄຳຖາມເພື່ອກວດຄືນຄວາມເຂົ້າໃຈ ເພື່ອສະແດງຄວາມຮູ້ສຶກກ່ຽວກັບກິດຈະກຳທີ່ພວກເຂົາເຮັດ. ຈາກນັ້ນ, ນັກຮຽນຈະໄດ້ຍົກບັດຕອບຮັບ ຫຼື ບັດສັນຍາລັກຂຶ້ນ ໂດຍອີງໃສ່ຄວາມເຂົ້າໃຈຂອງຕົນ.

**ຕົວຢ່າງ**

 ວິຊາ ພາສາລາວ ຂັ້ນ ປ 2, ບົດທີ 1, ຊົ່ວໂມງທີ 4 ( ປື້ມຄູ່ມືຄູ ໜ້າທີ 62 ) ຂັ້ນຝຶກປະຕິບັດ ແລະ ນຳໃຊ້. ໃນກິດຈະກຳນີ້ ນັກຮຽນຕ້ອງໄດ້ຢອງກ້ອນຫີນໃສ່ຄຳສັບທີ່ຄູເວົ້າ. ໃນຕອນທ້າຍຂອງກິດຈະກຳ ກໍຖາມຄຳຖາມວ່ານັກຮຽນຊອກຍາກ ຫຼື ຊອກງ່າຍພຽງໃດ ໂດຍໃຫ້ນັກຮຽນຍົກບັດໃດບັດໜຶ່ງຂອງບັດຕອບຮັບ ຫຼື ບັດສັນຍາລັກຂອງພວກເຂົານັ້ນຂຶ້ນ.

 ວິຊາ ຄຸນສົມບັດ ຂັ້ນ ປ 3 , ບົດທີ 7 ( ປຶ້ມຄູ່ມືຄູ, ໜ້າທີ 34 ) ຂັ້ນຝຶກປະຕິບັດ ແລະ ນໍາໃຊ້ ວິທີຫຼິ້ນເກມ: ພາຍຫຼັງການອະທິບາຍວິທີຫຼິ້ນເກມໃຫ້ແກ່ນັກຮຽນ ກໍກວດຄືນກັບນັກຮຽນວ່າພວກເຂົາເຂົ້າໃຈ ຫຼື ບໍ ໂດຍໃຫ້ພວກເຂົາຍົກບັດຕອບຮັບ ຫຼື ສັນຍາລັກຕອບຮັບນັ້ນຂຶ້ນ.

 ຕິດຕາມ ແລະ ສັງເກດເບິ່ງການຍົກບັດຂອງນັກຮຽນ, ຖ້ານັກຮຽນຍົກບັດຕອບຮັບ ຫຼື ບັດສັນຍາລັກທີ່ຊີ້ບອກວ່າ ບໍ່ເຂົ້າໃຈ ຫຼື ຂາດຄວາມໜັ້ນໃຈ, ນັກສຶກສາຕ້ອງພິຈາລະນາ ແລະ ຊອກຫາວິທີແກ້ໄຂເຊັ່ນ: ການໃຫ້ຄຳແນະນຳທີ່ຈະແຈ້ງຂຶ້ນຕື່ມ, ນຳໃຊ້ເວລາພັກຜ່ອນ ຊ່ວຍເຫຼືອນັກຮຽນຜູ້ທີ່ຍັງບໍ່ທັນເຂົ້າໃຈບົດຮຽນເທື່ອ.

 ໃຫ້ນັກຮຽນເກັບຮັກສາບັດຕອບຮັບ ຫຼື ບັດສັນຍາລັກໄວ້ທີ່ໂຕະຂອງໃຜລາວເພື່ອສະດວກໃນການນຳໃຊ້ໃນຄັ້ງຕໍ່ໄປ.

1. **ການຕັ້ງຄຳຖາມເພື່ອທວນຄືນຄວາມເຂົ້າໃຈຕໍ່ຄຳແນະນຳ**

ຕັ້ງຄຳຖາມ ຖາມນັກຮຽນ ເພື່ອກວດຄືນຄວາມເຂົ້າໃຈຕໍ່ຄຳແນະນຳຂອງຄູ ແລະ ເພື່ອຊ່ວຍໃຫ້ຄູເຂົ້າໃຈ

ຂະບວນການຄົ້ນຄິດຂອງນັກຮຽນ.

 ການທວນຄືນ ຫຼື ກວດຄືນຄວາມເຂົ້າໃຈຂອງພວກເຂົາຕໍ່ກັບຄໍາແນະນໍາມີຄວາມສໍາຄັນຫຼາຍ ເພາະວ່າມັນຮັບປະກັນໄດ້ວ່ານັກຮຽນຈະສາມາດເຮັດກິດຈະກຳໄດ້ດີ ແລະ ທ່ວງທັນກັບເວລາທີ່ກຳນົດໄວ້. ຖ້າເຫັນວ່ານັກຮຽນບໍ່ເຂົ້າໃຈວິທີປະຕິບັດກິດຈະກຳໃຫ້ຄູອະທິບາຍກິດຈະກຳນັ້ນຄືນ ແລະ ສາທິດວິທີປະຕິບັດ.

 ຄໍາຖາມເພື່ອທວນຄືນຄວາມເຂົ້າໃຈຂອງນັກຮຽນຕໍ່ກັບຄໍາແນະນໍາຄວນເປັນ:

* **ຄຳຖາມປິດ**
* **ກະທັດຮັດ ແລະ ຈະແຈ້ງ**
* **ເຂົ້າໃຈງ່າຍ**

**ຕົວຢ່າງ**

ຄໍາຖາມເພື່ອທວນຄືນຄວາມເຂົ້າໃຈຕໍ່ຄໍາແນະນໍາ ວິຊາ ພາສາລາວ ຂັ້ນ ປ 3, ບົດທີ 2, ກິດຈະກໍາ 7

* ມີຈັກຄຳສັບ ?
* ມີຈັກຮູບພາບ ?
* ພວກນ້ອງຈະໄດ້ເຮັດຫຍັງກັບຮູບພາບ ແລະ ຄຳສັບ ?
* ພວກນ້ອງຈະໄດ້ເຮັດວຽກເປັນຄູ່ ຫຼື ເປັນກຸ່ມ ?
* ພວກນ້ອງມີເວລາຫຼາຍປານໃດໃນກິດຈະກຳນີ້ ?

 ການຖາມ ຄຳຖາມເພື່ອກວດຄືນຂະບວນການຄົ້ນຄິດຂອງນັກຮຽນ ຊ່ວຍໃຫ້ນັກສຶກສາເຂົ້າໃຈໄດ້ວ່າ ນັກຮຽນຂອງນັກສຶກສາເຂົ້າໃຈບົດຮຽນໄດ້ດີປານໃດ ແລະ ສາມາດນຳໃຊ້ສິ່ງທີ່ຕົນໄດ້ຮຽນມາ ຫຼື ບໍ່. ພາຍຫຼັງທີ່ນັກສຶກສາໄດ້ກຳນົດ ກິດຈະກຳໃດໜຶ່ງຂຶ້ນມາ ແລະ ກຳລັງຕິດຕາມນັກຮຽນຢູ່ນັ້ນກໍໃຫ້ໃຊ້ຄຳຖາມປິດຖາມນັກຮຽນກ່ຽວກັບສີ່ງທີ່ພວກເຂົາກຳລັງເຮັດ. ຖ້າເຫັນວ່າ ນັກຮຽນຍັງສັບສົນກັບເນື້ອໃນຂອງບົດຮຽນ ກໍຕ້ອງໄດ້ໃຫ້ການຊ່ວຍເຫຼືອເພີ່ມເຕີມ.

**ຕົວຢ່າງ**

ໃນເວລາທີ່ນັກຮຽນກຳລັງເຮັດກິດຈະກຳ 9, ຄຳຖາມທີ່ນັກສຶກສາອາດຈະຖາມນັກຮຽນມີຄື:

* ເປັນຫຍັງພວກນ້ອງຈຶ່ງເລືອກເອົາຂໍ້ ຂ ສຳລັບຄຳຖາມຂໍ້ທີ 2 ?
* ຮູບພາບ ແລະ ປະໂຫຍກທີ 3 ແມ່ນກ່ຽວກັບຫຍັງ ?
* ຄຳຖາມຂໍ້ 4 ທີ່ພວກນ້ອງບອກວ່າຂໍ້ ກ ເປັນຄຳຕອບທີ່ຖືກຕ້ອງພວກນ້ອງຮູ້ໄດ້ແນວໃດວ່າມັນເປັນຄຳຕອບທີ່ຖືກຕ້ອງ ?
1. **ການປະເມີນກັນເອງ / ການປະເມີນຈາກເພື່ອນ**

 ການໃຫ້ນັກຮຽນປະເມີນກັນເອງ ເປັນວິທີການໜຶ່ງຂອງການປະເມີນເພື່ອປັບປຸງການຮຽນ ເຊິ່ງ ນັກຮຽນໄດ້

 ປະເມີນຜົນງານເຊິ່ງກັນ ແລະ ກັນ, ອາດຈະເຮັດເປັນຄູ່ ຫຼື ກຸ່ມ. ການໃຫ້ນັກຮຽນປະເມີນຜົນງານເຊິ່ງກັນ ແລະ ກັນ

 ແມ່ນຊ່ວຍໃຫ້ນັກຮຽນໄດ້ເຫັນຄຸນຄ່າຂອງການປະກອບຄຳຄິດຄຳເຫັນ ເພື່ອໃຫ້ພວກເຮົາໄດ້ຮຽນຮູ້ ແລະ

 ຊ່ວຍເຫຼືອເຊິ່ງກັນ ແລະ ກັນ ສິ່ງນີ້ຍັງຊ່ວຍເພີ່ມການຮຽນຮູ້ ແລະ ເປີດໂອກາດໃຫ້ນັກຮຽນໄດ້ໂອ້ລົມ,ສົນທະນາ,

 ອະທິບາຍສິ່ງທ້າທ້າຍຕ່າງໆ ເຊິ່ງໄດ້ຊ່ວຍໃຫ້ນັກຮຽນປະສົບຜົນສຳເລັດໄດ້ຫຼາຍກວ່າການທີ່ພວກເຂົາບໍ່ໄດ້ຮັບການ

 ຊ່ວຍເຫຼືອ.

 ໃນເວລາທີ່ໃຫ້ນັກຮຽນເຮັດກິດຈະກໍາປະເມີນກັນເອງນັ້ນ ຕ້ອງຮັບປະກັນວ່າຄູໄດ້ອອກແບບວິທີ

 ການຈັດຕັ້ງປະຕິບັດໃນແບບທີ່ນັກຮຽນສາມາດເຮັດນໍາໄດ້.

1. ຖ້າໃຫ້ນັກຮຽນກວດການຂຽນກັນ ແລະ ກັນ ກໍຕັ້ງເງື່ອນໄຂທີ່ງ່າຍດາຍແມ່ນ / ບໍ່ແມ່ນເຊັ່ນ:
* ຄູ່ຂອງຂ້ອຍບໍ່ໄດ້ຂຽນຄຳຫຍັງຜິດເລີຍ.
* ຄູ່ຂອງຂ້ອຍໄດ້ໃສ່ໝາຍຈໍ້າເມັດໃນຕອນທ້າຍຂອງທຸກໆປະໂຫຍກ.
* ຄູ່ຂອງຂ້ອຍໄດ້ຈັດສັນການຂຽນຂອງລາວອອກເປັນສາມວັກ **/** ຕອນສັ້ນໆ.
* ຄູ່ຂອງຂ້ອຍໄດ້ໃສ່ຫົວຂໍ້ຂອງການຂຽນ.
1. ຖ້ານັກຮຽນໄດ້ກວດຄຳຕອບເຊິ່ງກັນ ແລະ ກັນ ໃນກິດຈະກຳໃດໜຶ່ງກໍຕ້ອງໄດ້ເອົາເຈ້ຍຄຳຕອບນັ້ນໃຫ້ພວກເຂົາ ເພື່ອໃຫ້ພວກເຂົາໄດ້ສົມທຽບ
2. ພາຍຫຼັງທີ່ນັກຮຽນກວດວຽກຂອງຄູ່ຕົນເອງສຳເລັດແລ້ວ ກໍໃຫ້ພວກເຂົາໃຫ້ຄຳເຫັນຕໍ່ກັບສິ່ງທີ່ຕົນເອງໄດ້ກວດກັບຄູ່ຂອງຕົນກັນ ແລະ ກັນ.

ຕົວຢ່າງ

 ວິຊາ ພາສາລາວ ຂັ້ນ ປ 3 ບົດທີ 20, ກິດຈະກຳທີ 10 : ກການຂຽນທວາຍ ປຶ້ມຄູ່ມືຄູ ໜ້າ 201. ພາຍຫຼັງນັກຮຽນແຕ່ລະຄົນຂຽນແລ້ວໆ ໃຫ້ນັກຮຽນປ່ຽນບົດຂຽນຂອງຕົນເອງກັບໝູ່ເພື່ອກວດ. ຂຽນຄຳຕອບທີ່ຖືກຕ້ອງຕິດໃສ່ກະດານໃຫ້ນັກຮຽນເບິ່ງເປັນບ່ອນອີງພ້ອມທັງແນະນຳວິທີກວດໃຫ້ນັກຮຽນຄື: ຂີດກ້ອງຄຳສັບທີ່ຜິດ ພ້ອມທັງຂຽນຄຳທີ່ຖືກຕ້ອງໃສ່ດ້ານເທິງ. ຫຼຫງຈາກກວດ, ແລ້ວກໍໃຫ້ນັກຮຽນແຕ່ລະຄົນສົ່ງບົດຂຽນໃຫ້ເຈົ້າຂອງເດີມພ້ອມທັງແນະນຳ ແລະ ບອກຈຸດທີ່ໝູ່ເຮັດຜິດ.

1. **ການສະທ້ອນຄຶນໃນຕອນທ້າຍຂອງບົດຮຽນ.**

ການສະທ້ອນຄືນ ແມ່ນການເປີດໂອກາດໃຫ້ນັກຮຽນໄດ້ສະທ້ອນຄືນຄວາມຄືບໜ້າຜົນການຮຽນຂອງຕົນເອງ

ເຊິ່ງສາມາດຊ່ວຍໃຫ້ນັກສຶກສາຮັບຮູ້ໄດ້ວ່າ ນັກຮຽນມີຄວາມເຂົ້າໃຈບົດຮຽນໜ້ອຍຫຼາຍປານໃດ, ການສະທ້ອນຄືນມີຄວາມສຳຄັນເພາະມັນໄດ້ຊ່ວຍໃຫ້ນັກສຶກສາກວດຄືນສິ່ງທີ່ນັກຮຽນໄດ້ຮຽນຮູ້ມາແລ້ວ. ນອກຈາກນັ້ນ. ມັນຍັງໄດ້ເປີດໂອກາດໃຫ້ນັກຮຽນໄດ້ຖາມ ຄຳຖາມກ່ຽວກັບບົດຮຽນ ຫຼື ຫົວຂໍ້ໃນຊົ່ວໂມງສອນນັ້ຍ. ການສະທ້ອນຄືນ ປົກກະຕິແລ້ວແມ່ນປະຕິບັດໃນຕອນທ້າຍຂອງບົດຮຽນ.

 ການເຮັດສະທ້ອນຄືນກັບນັກຮຽນ ຄູຄວນປະຕິບັດຕາມບາດກ້າວລຸ່ມນີ້:

* ປັບປ່ຽນຈຸດປະສົງຂອງບົດຮຽນມາເປັນປະໂຫຍກ ຂ້ອຍສາມາດ 2-3 ປະໂຫຍກ.ນຳໃຊ້ຄຳສັບທີ່ງ່າຍດາຍ ເພື່ອເຮັດໃຫ້ປະໂຫຍກດັ່ງກ່າວເປັນທີ່ເຂົ້າໃຈງ່າຍສຳລັບນັກຮຽນ.
* ຂຽນປະໂຫຍກ ຂ້ອສາມາດ ໃສ່ເທິງກະດານແລ້ວໃຫ້ນັກຮຽນຂຽນໃສ່ປຶ້ມຂອງໃຜລາວ.
* ໃຫ້ນັກຮຽນເບິ່ງປະໂຫຍກທຳອິດ, ຖ້ານັກຮຽນຮູ້ສຶກໜັ້ນໃຈດີກໍໃຫ້ແຕ້ມຮູບໜ້າຍິ້ມ ຖ້ານັກຮຽນຮູ້ສຶກໜັ້ນໃຈປານກາງ ກໍໃຫ້ແຕ້ມຮູບໜ້າທຳມະດາ ( ໜ້າຕາຊື່ໆ ) ແລະ ຖ້ານັກຮຽນຫາກບໍ່ຮູ້ສຶກໜັ້ນໃຈເລີຍກໍໃຫ້ແຕ້ມຮູບໜ້າເສົ້າ.
* ນັກຮຽນຈະປະຕິບັດຕາມຂໍ້ເທິງຈົນກວ່າຄົບໝົດທຸກປະໂຫຍກ.
* ຕິດຕາມນັກຮຽນໃນຂະນະທີ່ພວກເຂົາເຮັດສະທ້ອນຄືນ. ຖ້າເຫັນນັກຮຽນຈຳນວນຫຼາຍຍົກຮູບແຕ້ມໜ້າເສົ້າຂຶ້ນ ສິ່ງນີ້ແມ່ນໄດ້ຊີ້ໃຫ້ເຫັນວ່າ ນັກສຶກສາຕ້ອງໄດ້ໃຫ້ການຊ່ວຍເຫຼືອເຂົາເຈົ້າເພີ່ມເຕີມ ຫຼື ອາດຈະທວນຄືນສິ່ງທີ່ໄດ້ສອນໄປແລ້ວ ກ່ອນທີ່ຈະສືບຕໍ່ບົດບົດສອນຕໍ່ໄປ.

**ຕົວຢ່າງ**

ປະໂຫຍກ ຂ້ອຍສາມາດ

|  |  |  |
| --- | --- | --- |
| ວິຊາ / ບົດທີ | ຈຸດປະສົງ | ປະໂຫຍກ ຂ້ອຍສາມາດ |
| ວິທະຍາສາດ ແລະ ສິ່ງແວດລ້ອມຂັ້ນ ປ 3 ບົດທີ 1 | 1. ບອກຄວາມໝາຍຂອງນໍ້າຖ້ວມ ແລະ ດິນເຈື່ອນ
2. ອະທິບາຍສາເຫດ ແລະ ຜົນກະທົບຂອງນໍ້າຖ້ວມ ແລະ ດິນເຈື່ອນ
3. ອະທິບາຍການປ້ອງກັນນໍ້າຖ້ວມ ແລະ ດິນເຈື່ອນ
4. ບອກການຮັກສາຄວາມປອດໄພເວລາເກີດນໍ້າຖ້ວມ
 | -ຂ້ອຍສາມາດບອກຄວາມໝາຍຂອງນໍ້າຖ້ວມ ແລະ ດິນເຈື່ອນ-ຂ້ອຍສາມາດອະທິບາຍສາເຫດ ແລະ ຜົນກະທົບຂອງນໍ້າຖ້ວມ ແລະ ດິນເຈື່ອນ.-ຂ້ອຍສາມາດອະທິບາຍການປ້ອງກັນນໍ້າຖ້ວມ ແລະ ດິນເຈື່ອນ-ຂ້ອຍສາມາດບອກການຮັກສາຄວາມປອດໄພເວລາເກີດນໍ້າຖ້ວມ |
| ພາສາອັງກິດ ຂັ້ນ ປ 3 ບົດທີ 2 | 1. ເວົ້າອອກສຽງ S ແລະ ສະແດງທ່າທາງປະກອບ
2. ອ່ານ ແລະ ຂຽນຕົວອັກສອນ S
3. ກ່າຍຕົວອັກສອນ S
 | -ຂ້ອຍສາມາດອອກສຽງຕົວອັກສອນ S ແລະ ສະແດງທ່າທາງປະກອບ- ຂ້ອຍສາມາດອ່ານ ແລະ ຂຽນຕົວອັກສອນ S |
|  |  |  |

**II.ການປະເມີນເພື່ອສະຫຼຸບຜົນການຮຽນ**

 ໃນພາກນີ້ຂອງໂມດູນໄດ້ອະທິບາຍເຖິງ 5 ວິທີການສໍາລັບການປະເມີນເພຶ່ອສະຫຼຸບຜົນການຮຽນ ທີ່ຄູສອນສາມາດນຳໃຊ້ ຫຼື ຈັດຕັ້ງປະຕິບັດໃນທຸກຂັ້ນຮຽນ ແລະ ທຸກລາຍວິຊາໃນເວລາທີ່ນຳໃຊ້ການປະເມີນແບບຣູບຣິກ. ວິທີການດັ່ງກ່າວແມ່ນໄດ້ຂຽນອອກມາໃນຮູບແບບທີ່ນັກສຶກສາສາມາດອ່ານຢ່າງງ່າຍດາຍ ແບບຄຳຕໍ່ຄຳໃຫ້ແກ່ຄູສອນ. ເພື່ອເປັນການຊ່ວຍເຫຼືອຄູສອນໃຫ້ເຂົ້າໃຈກ່ຽວກັບວິທີການດັ່ງດ່າວ ແລະ ເສີມສ້າງຄວາມໝັ້ນໃຈຂອງເຂົາເຈົ້າໃນການທົດລອງວີທີການດັ່ງກ່າວຢູ່ໃນຫ້ອງຮຽນໃຫ້ນັກສຶກສາສາທິດບາງວິທີການໃຫ້ເບິ່ງ.

1. ການວາງແຜນ
2. ການກະກຽມກິດຈະກຳການວັດ ແລະ ປະເມີນຜົນ
3. ການສັງເກດ
4. ການຕັ້ງຄຳຖາມ
5. ການໃຫ້ວຽກບ້ານ

ເຊິ່ງມີລາຍລະອຽດແຕ່ລະຂໍ້ດັ່ງນີ້:

1. **ການວາງແຜນ**

ເປັນສິ່ງທີ່ສຳຄັນທີ່ຈະຕ້ອງໄດ້ຄິດກ່ຽວກັບການປະເມີນໃນເວລາທີ່ວາງແຜນ ເພື່ອຮັບປະກັນວ່າເມື່ອໃດ ຄູຈະ

ດຳເນີນການວັດ ແລະ ປະເມີນຜົນ, ນັກສຶກສາສາມາດນຳໃຊ້ການປະເມີນແບບຣູບຣິກ ເພື່ອປະເມີນການຮຽນຮູ້ຂອງນັກຮຽນ ແລະ ຂຽນບັນທຶກຜົນໄດ້ຮັບຂອງນັກຮຽນ, ນັກສຶກສາຕ້ອງຮັບປະກັນວ່າຄູຈະໄດ້ປະຕິບັດຕາມບາດກ້າວລຸ່ມນີ້ໃນການວາງແຜນສຳລັບເຮັດການວັດ ແລະ ປະເມີນຜົນ.

* ກະກຽມວ່າຈະປະເມີນນັກຮຽນບຸກຄົນໃດ ຫຼື ກຸ່ມໃດ.
* ກະກຽມປຶ້ມບັນທຶກທີ່ຄູໃຊ້ສຳລັບບັນທຶກຜົນໄດ້ຮັບຂອງການປະເມີນ, ຊື່ນັກຮຽນ, ວັນທີ ແລະ ເວລາຂອງຍົດສອນ.
* ສ້າງຄວາມຄຸ້ນເຄີຍກັບກິດຈະກຳປະເມີນ ໂດຍອ່ານແຕ່ລະຈຸດທີ່ກ່ຽວຂ້ອງໃນປຶ້ມຄູ່ມືຄູ. ໃຫ້ເບິ່ງທີ່ກ່ອງຂໍ້ຄວາມກ່ຽວກັບການວັດ ແລະ ປະເມີນຜົນທີ່ຂຽນວ່າ ນໍາໃຊ້ເກນການປະເມີນຣູບຣິກ ທັງນີ້ກໍເພື່ອຮູ້ໄດ້ວ່າຈະຈັດຕັ້ງປະຕິບັດການວັດ ແລະ ປະເມີນຜົນຕອນໃດ.
* ອ່ານ ແລະ ສຶກສາເກນການປະເມີນແບບຣູບຣິກໃນເນື້ອໃນບົດສອນ.
* ກະກຽມອຸປະກອນທີ່ຈະໃຊ້ເຂົ້າໃນການປະເມີນ.
1. **ການກະກຽມກິດຈະກຳການວັດ ແລະ ປະເມີນຜົນ**

 ເປັນສິ່ງສຳຄັນທີ່ນັກສຶກສາຕ້ອງກະກຽມກິດຈະກຳການວັດ ແລະ ປະເມີນຜົນຢ່າງຊັດເຈນ ເພື່ອວ່ານັກຮຽນຈະໄດ້ເຂົ້າໃຈຢ່າງຈະແຈ້ງວ່າ ພວກເຂົາຈະໄດ້ເຮັດຫຍັງ, ສິ່ງນີ້ຈະຮັບປະກັນໄດ້ວ່າ ນັກຮຽນຂອງຄູຢູ່ໃນຖານະທີ່ດີທີ່ສຸດທີ່ຈະດຳເນີນກິດຈະກຳທີ່ຄູຈະປະເມີນພວກເຂົາໄດ້ຢ່າງມີປະສິດທິພາບ. ໃຫ້ປະຕິບັດຕາມບາດກ້າວລຸ່ມນີ້ສຳລັບການກະກຽມກິດຈະກຳການວັດ ແລະ ປະເມີນຜົນ**:**

* ຮັບປະກັນວ່າຄູໄດ້ໃຫ້ຄຳແນະນຳທີ່ສັ້ນ, ກະທັດຮັດ ແລະ ຈະແຈ້ງ ໃນເວລາທີ່ອະທິບາຍ
* ຖາມຄຳຖາມເພື່ອກວດຄືນຄວາມເຂົ້າໃຈຂອງນັກຮຽນຕໍ່ຄຳແນະນຳຂອງຄູ ( ໃຫ້ເບິ່ງທີ່ຍຸດທະວິທີ / ວິທີການປະເມີນເພື່ອປັບປຸງການຮຽນ-ຖາມຄໍາຖາມເພື່ອກວດຄືນຄວາມເຂົ້າໃຈ )
* ສາທິດກີດຈະກຳກັບນັກຮຽນໂດຍໃຫ້ນັກຮຽນຜູ້ທີ່ເຂົ້າໃຈດີ ອອກມາໜ້າກະດານເພື່ອຕອບຄຳຖາມທໍາອິດ / ພາກທຳອິດຂອງກິດຈະກຳດັບຄູ ເພື່ອໃຫ້ນັກຮຽນຜູ້ອື່ນໆເຫັນວ່າເຮັດແນວໃດ.
1. **ການສັງເກດ**

 ການສັງເກດເປັນຍຸດທະວີທີໜຶ່ງທີ່ມີຄວາມສຳຄັນ ໃນເວລາທີ່ນຳໃຊ້ເກນຣູບຣິກປະເມີນການຮຽນຮູ້ຂອງນັກຮຽນເຊິ່ງແຕກຕ່າງຈາກການຕິດຕາມ, ຄູບໍ່ຄວນແຊກແຊງ ຫຼື ລົບກວນນັກຮຽນ ຫຼື ໃຫ້ການຊ່ວຍເຫຼືອໃຫ້ແກ່ນັກຮຽນຜູ້ທີ່ບໍ່ເຂົ້າໃຈເທື່ອ. ຈຸດປະສົງຂອງການສັງເກດແມ່ນເພື່ອເຫັນໄດ້ວ່ານັກຮຽນສາມາດເຮັດຫຍັງໄດ້ແດ່ ໂດຍ ປາສະຈາກການຊ່ວຍເຫຼືອຈາກຄູໃນນາມທີ່ເປັນຄູສອນ.ໃຫ້ປະຕິບັດຕາມບາດກ້າວລຸ່ມນີ້ ເພື່ອຮັບປະກັນວ່າຄູກຳລັງສັງເກດນັກຮຽນໄດ້ຢ່າງມີປະສິດທິພາບຄື:

* ຮັບປະກັນວ່າຄູມີປຶ້ມບັນທຶກຄະແນນ / ປຶ້ມບັນທຶກຂອງຕົນ ແລະ ສຳເນົາເອກະສານຂອງເກນຣູບຣິກກຽມພ້ອມໃນເວລາທີ່ສັງເກດນັກຮຽນ.
* ໜັ້ນໃຈວ່າຄູໄດ້ສັງເກດໃນໄລຍະຫ່າງທີ່ເໝາະສົມ ເຊິ່ງຊ່ວຍໃຫ້ຄູໄດ້ຍິນສິ່ງທີ່ນັກຮຽນເວົ້າ ຫຼື ເຫັນສິ່ງທີ່ນັກຮຽນເຮັດ / ຂຽນ.
* ຮັບປະກັນວ່າຄູໄດ້ໃຊ້ເວລາຢ່າງພຽງພໍສັງເກດນັກຮຽນເປັນລາຍບຸກຄົນເພື່ອຊ່ວຍໃຫ້ພວກເຂົາໄດ້ສະແດງອອກຄວາມສາມາດຂອງຕົນກ່ອນທີ່ຈະນຳໃຊ້ເກນປະເມີນແບບຣູບຣິກ.
1. **ການຕັ້ງຄຳຖາມ**

 ການຕັ້ງຄຳຖາມເປັນວິທີການໜຶ່ງທີ່ນັກສຶກສາສາມາດນຳໃຊ້ໃນຂະນະທີ່ສັງເກດນັກຮຽນໃນເວລາທີ່ດຳເນີນກິດຈະກຳການວັດ ແລະ ປະເມີນຜົນ ເພື່ອຊຸກຍູ້ໃຫ້ນັກຮຽນໄດ້ໃຊ້ຄວາມສາມາອຢ່າງເຕັມທີ່. ຖ້ານັກສຶກສາສັງເກດນັກຮຽນເຮັດກິດຈະກຳວັດ ແລະ ປະເມີນຜົນ ແລະ ນັກສຶກສາເຫັນວ່າ ຜົນງານຂອງພວກເຂົາບໍ່ໄດ້ດີ ຫຼື ໄດ້ຄະແນນຂ້ອນຂ້າງຕໍ່າກ່ວາເກນ ແຕ່ນັກສຶກສາຄິດວ່າ ນັກຮຽນຜູ້ນັ້ນສາມາດເຮັດໄດ້ດີກວ່ານີ້ນັກສຶກສາສາມາດຖາມຄຳຖາມເຈາະຈີ້ມ ເພື່ອຊຸກຍູ້ເຂົາເຈົ້າໃຫ້ເຮັດໄດ້ດີຂຶ້ນຕາມເກນ ແລະ ບັນລຸໄດ້ຄະແນນທີ່ສູງຂຶ້ນ.

ສິ່ງທີ່ສຳຄັນນັ້ນ ນັກສຶກສາບໍ່ຕ້ອງຍອກຄຳຕອບໃຫ້ແກ່ນັກຮຽນເພື່ອເປັນການຊ່ວຍເຫຼືອເຂົາເຈົ້າແຕ່ໃຫ້ແນະນຳ ແລະ ດຶງເອົາສິ່ງທີ່ເຂົາຮູ້ອອກມາ ໂດຍການຕັ້ງຄຳຖາມທີ່ເຊື່ອມໂຍງກັບການປະເມີນແບບຣູບຣິກ.

**ຕົວຢ່າງ**

 ກໍລະນີສຶກສາ: ຄູກໍາລັງສິດສອນ ວິຊາ ພາສາລາວ ຂັ້ນ ປ 3 ບົດທີ 1 ຊົ່ວໂມງ 1-2, ຄູໄດ້ດໍາເນີນມາຮອດຂັ້ນຝຶກປະຕິບັດ ແລະ ນຳໃຊ້, ຄູເຮັດກິດຈະກຳໃຫ້ນັກຮຽນອ່ານບົດ ແລະ ຕອບ 4 ຄຳຖາມ. ໃນຂະນະທີ່ສັງເກດນັກຮຽນຜູ້ໃດຜູ້ໜຶ່ງ, ໃຫ້ຄູ...

 ຄູ: ຂ້າພະເຈົ້າສົງໄສວ່າເປັນຫຍັງລີຢວນຈິ່ງຕອບຄໍຖາມຖືກພຽງແຕ່ຂໍ້ດຽວ. ຂ້ອຍໜັ້ນໃຈວ່າລາວສາມາດເຮັດຫຼາຍກວ່ານັ້ນ!

ນັກຮຽນ ກ : ບາດກ້າວທຳອິດຂອງປະດິດໜວກແມ່ນຫຍັງ ?

ນັກຮຽນ ຂ : ຕັດກ່ອງນົມ ແລະ ແຜ່ອອກ.

ຄູ : ດີແລ້ວ, ນີ້ແມ່ນສິ່ງທີ່ເຈົ້າຂຽນໃສ່ປຶ້ມຂອງເຈົ້າບໍ ?

ນັກຮຽນ ຄ: ໂອ້! ຂ້ອຍຂຽນເອົາ B. ຂ້ອຍຈະປ່ຽນມາເປັັນ A .

1. **ການໃຫ້ວຽກບ້ານ**

ການໃຫ້ວຽກບ້ານເປັນຮູບແບບໜຶ່ງ ເພື່ອປະເມີນການຮຽນຮູ້ຂອງນັກຮຽນ. ຖ້າວຽກການປະເມີນທີ່ໄດ້ຂຽນໄວ້ໃນບົດສອນ ຫາກເປັນກິດຈະກຳການຂຽນ ແມ່ນມອບໃຫ້ນັກຮຽນໄປເຮັດຢູ່ບ້ານ ແລ້ວໃຫ້ນັກຮຽນສົ່ງວຽກບ້ານໃນມື້ຕໍ່ມາ ຫຼື ໃນອາທິດຕໍ່ມາ. ນັກສຶກສາສາມາດໃຊ້ເກນປະເມີນແບບຣູບຣິກເພື່ອປະເມີນຜົນງານຂອງນັກຮຽນແຕ່ລະຄົນ.

 ໃນເວລາທີ່ມອບວຽກບ້ານໃຫ້ນັກຮຽນຕ້ອງຮັບປະກັນວ່າ:

* ໃຫ້ຄຳແນະນຳວິທີການເຮັດວຽກບ້ານ.
* ກວດຄືນວ່ານັກຮຽນເຂົ້າໃຈວ່າຕົນເອງຕ້ອງເຮັດຫຍັງ.
* ກຳນົດເວລາຢ່າງລະອຽດເພື່ອສົ່ງວຽກບ້ານ.
* ໃນເວລາທີ່ນັກຮຽນສົ່ງວຽກບ້ານໃຫ້ໃຊ້ເວລາພັກທ່ຽງ ຫຼື ເວລາຫຼັງເລີກຮຽນໃຊ້ເກນປະເມີນແບບຣູບຣິກປະເມີນຜົນງານຂອງນັກຮຽນ ແລະ ໃຫ້ຄະແນນພວກເຂົາ.
* ສົ່ງຄືນວຽກບ້ານຂອງນັກຮຽນພາຍຫຼັງທີ່ກວດແລ້ວ ແລະ ໃຫ້ຄຳເຫັນຕໍ່ກັບນັກຮຽນ ຕົວຢ່າງ, ຊົມເຊີຍນັກຮຽນສຳລັບສິ່ງທີ່ພວກເຂົາເຮັດໄດ້ດີ ແລະ ໃຫ້ຄຳແນະນຳຕໍ່ກັບວິທີທີ່ພວກເຂົາຈະປັບປຸງການຂຽນຂອງພວກເຂົາໃຫ້ດີຂຶ້ນ.

III. **ການວັດ ແລະ ປະເມີນຜົນທີ່ລົງເລິກເຖິງບົດບາດຍິງ-ຊາຍ ແລະ ການສຶກສາຮຽນຮ່ວມ**

 ການວັດ ແລະ ປະເມີນຜົນເປັນພາກທີ່ສຳຄັນຂອງການຮຽນຮູ້ຂອງນັກຮຽນທັງໝົດ ເຊິ່ງກ່ຽວຂ້ອງກັບບົດບາດຍິງ-ຊາຍ ແລະ ການສຶກສາຮຽນຮ່ວມ, ຊົນຊາດຊົນເຜົ່າ, ພື້ນຖານທາງສັງຄົມ ລວມເຖິງຄວາມຫຍຸ້ງຍາກທາງຮ່າງກາຍ. ເຖິງແນວໃດກໍຕາມ. ສິ່ງທີ່ສຳຄັນກໍຄືຄູສອນຕ້ອງມີຄວາມເຂົ້າໃຈຕໍ່ໍ່ກັບຄວາມແຕກຕ່າງຂອງນັກຮຽນແຕ່ລະຄົນ ແລະ ຈະບໍ່ໄດ້ປະເມີນນັກຮຽນໃນວິທີທີ່ເຮັດນັກຮຽນຄົນໃດຄົນໜຶ່ງເສຍປຽບ. ໃຫ້ປະຕິບັດຍຸດທະວີທີ / ວິທີການລຸ່ມນີ້

ໃນເວລາທີ່ປະເມີນນັກຮຽນ ເພື່ອຮັບປະກັນວ່ານັກສຶກສາໄດ້ດຳເນີນກການວັດ ແລະ ປະເມີນຜົນໃນຮູບແບບທີ່ເປັນທຳ ແລະ ມີລັກສະນະຮ່ວມທາງສັງຄົມ.

* ຖ້າຄວາມບົກຜ່ອງທາງຮ່າງກາຍຂອງນັກຮຽນຫາກເຮັດໃຫ້ພວກເຂົາເສຍປຽບໃນກິດຈະກຳການປະເມີນໃດໜຶ່ງກໍ່ບໍ່ປະເມີນພວກເຂົາ ( ຕົວຢ່າງ, ນັກຮຽນທີ່ມີຄວາມຫຍຸ້ງຍາກໃນການເຄື່ອນໄຫວບໍ່ຄວນຖືກປະເມີນ ໃນບົດຮຽນຕ່າງໆຂອງວິຊາພະລະສຶກສາ )
* ນັກຮຽນຜູ້ທີ່ເວົ້າພາສາລາວບໍ່ໄດ້ປານໃດ ອາດຈະມີຄວາມຫຍຸ້ງຍາກທີ່ຈະເຂົ້າໃຈຄຳແນະນຳຂອງຄູ ຮັບປະກັນວ່ານັກຮຽນຂອງຄູເຂົ້າໃຈກິດຈະກຳກ່ອນທີ່ຈະເລີ່ມດຳເນີນກິດຈະກຳ. ຕົວຢ່າງ,ໃຫ້ຄູເວົ້າຊ້າລົງ, ນຳໃຊ້ຄຳສັບທີ່ງ່າຍດາຍ, ຖາມຄຳຖາມກວດຄືນເພື່ອຮັບປະກັນວ່ານັກຮຽນຮູ້ແລ້ວວ່າຕົນເອງຈະຕ້ອງເຮັດຫຍັງ.
* ຫຼີກລຽງການຈັດລຳດັບນັກຮຽນ ເຊິ່ງອາດຈະເຮັດໃຫ້ນັກຮຽນເສຍຄວາມຮູ້ສຶກ ( ເສຍໃຈ ) ຈາກການທີ່ແຈ້ງພວກເຂົາວ່າ ພວກເຂົາເປັນໝຶ່ງໃນຈໍານວນນັກຮຽນທີ່ມີຜົນການຮຽນຕໍ່າ.
* ນັກຮຽນບາງຄົນອາດຈະຂາດທັກສະທາງສັງຄົມໃນການເຮັດວຽກກຸ່ມ. ໃຫ້ໃຊ້ເວລາໃນຊ່ວງພັກທ່ຽງ, ພັກຜ່ອນ ເຮັດກິດຈະກຳປະເມີນພວກເຂົາຕົວຕໍ່ຕົວ ເພື່ອປະເມີນພວກເຂົາຢ່າງເປັນທຳ.
* ຖ້ານັກສຶກສາຫາກສັງເກດໄດ້ວ່າ ຕະຫຼອດການປະເມີນເພື່ອປັບປຸງການຮຽນ ແລະ ເພື່ອສະຫຼຸບຜົນການຮຽນ ນັກຮຽນຈຳນວນໜຶ່ງຍັງມີບັນຫາ ( ຍັງບໍ່ທັນເຂົ້າໃຈ ) ໃຫ້ໃຊ້ເວລາເພີ່ມເຕີມຊ່ວຍເຫຼືອພວກເຂົາ ( ໃນຊ່ວງພັກຜ່ອນ, ພັກທ່ຽງ ຫຼື ຫຼັງເລີກຮຽນ ) ເພື່ອໃຫ້ພວກເຂົາຕາມບົດຮຽນຕໍ່ໆໄປທັນໝູ່.
* ຖ້ານັກຮຽນຊົນເຜົ່າຂອງຄູມີຄວາມຫຍຸ້ງຍາກໃນການອ່ານ ຮັບປະກັນວ່າໃນນາມທີ່ຄູເປັນຄູສອນຄູຕ້ອງໃຊ້ເວລາຊ່ວຍເຫຼືອນັກຮຽນດັ່ງກ່າວຢ່າງພຽງພໍ, ໃຫ້ພວກເຂົາຟັງຄູເວົ້າ,ໃຫ້ພວກເຂົາເວົ້າຕາມຫຼັງ, ມີຮູບພາບປະກອບເພື່ອຊ່ວຍເຫຼືອພວກເຂົາໃນການອ່ານ ແລະ ໃຫ້ເພື່ອນຂອງພວກເຂົາຊ່ວຍເຫຼືອເຊິງກັນ ແລະ ກັນ ໃນຂະນະທີ່ປະເມີນພວກເຂົາ.
* ໃນເວລາທີ່ຕັ້ງຄຳຖາມ ຮັບປະກັນວ່າຄູສອນໄດ້ຊຸກຍູ້ນັກຮຽນຍິງ ແລະ ນັກຮຽນຊາຍຕອບຄຳຖາມຢ່າງເທົ່າທຽມກັນ. ຊຸກຍູ້ນັກຮຽນທີ່ບໍ່ມັກປາກ ຕອບຄຳຖາມຕື່ມ, ເອີ້ນຊື່ນັກຮຽນແທນການຊີ້ບົ່ງຕົວນັກຮຽນ.

IV. **ການຊ່ວຍເຫຼືອຄູຜ່ານກຸ່ມວັອດແອັບ**

 ສຳລັບໂຮງຮຽນທີ່ບໍ່ສາມາດລົງຕິດຕາມໄດ້ ຫຼື ທີ່ຄູຕ້ອງການຄວາມຊ່ວຍເຫຼືອເປັນພິເສດກ່ຽວກັບການປະເມີນ, ກໍສາມາດໃຫ້ການຊ່ວຍເຫຼືອຜ່ານກຸ່ມວັອດແອັບໄດ້, ເພື່ອຊ່ວຍເຫຼືອຄູກ່ຽວກັບການປະເມີນຜ່ານກຸ່ມວັອດແອັບໃຫ້ໄດ້ຮັບຜົນດີ, ຄວນປະຕິບັດຕາມບາດກ້າວດັ່ງຕໍ່ໄປນີ້.

* ສົ່ງຂໍ້ຄວາມຜ່ານທາງວັອດແອບເພື່ອຖາມຄູກ່ຽວກັບດ້ານໃດຂອງການປະເມີນທີ່ຄູເຫັນວ່າຍັງພົບຄວາມຫຍຸ້ງຍາກ ແລະ ຕ້ອງການ ການຊ່ວຍເຫຼືອເພີ່ມເຕີມ.
* ຊອກຫາຍຸດທະວິທີການປະເມີນຈາກພາກກ່ອນໜ້າຂອງໂມດູນເຊິ່ງຈະຊ່ວຍຄູໃນການແກ້ໄຂບັນຫາກ່ຽວກັບການປະເມີນທີ່ພວກເຂົາພົບພໍ້.
* ສື່ສານຍຸດທະວິທີຕ່າງໆໃຫ້ແກ່ຄູໂດຍການເຮັດຕາມວິທີການໃດໜຶ່ງຕໍ່ໄປນີ້:
1. ກອັບປີຍຸດທະວິທີໃສ່ວັອດແອບ ແລະ ສົ່ງເປັນຂໍໍ້ຄວາມຂຽນ
2. ຖ່າຍຮູບທີ່ຈະແຈ້ງຂອງຍຸດທະວິທີທີ່ແທດເໝາະ ແລະ ສົ່ງທາງວັອດແອັບໄປໃຫ້ຄູ
3. ຍັນທຶກສຽງຂອງຄູເອງໃນເວລາອ່ານຍຸດທະວິທີ ແລະ ສົ່ງເປັນຂໍ້ຄວາມສຽງທາງວັອດແອບໃຫ້ແກ່ຄູ.
4. ຂຽນຂໍ້ຄວາມຫາຄູເພື່ຶອນັດເວລາໂທລົມກັນ ເພື່ອຊ່ວຍໃຫ້ພວກເຂົາເຂົ້າໃຈຍຸດທະວີທີທີ່ແທດເໝາະ
* ຕິດຕາມກັບຄູວ່າພວກເຂົາມີຄໍາຖາມຫຍັງບໍ່ກ່ຽວກັບຍຸດທະວິທີຕ່າງໆ ຫຼື ກ່ຽວກັບການປະເມີນໂດຍລວມ. ຊຸກຍູ້ໃຫ້ຄູລອງນຳໃຊ້ຍຸດທະວິທີດັ່ງກ່າວໃນຫ້ອງຮຽນຂອງພວກເຂົາ.
* ຕິດຕາມກັບຄູໃນພາຍຫຼັງ ເພື່ອເບິ່ງຄືນວ່າຄູໄດ້ນຳໃຊ້ຍຸດທະວິທິຕ່າງໆແນວໃດແດ່.

ส